### UPRAVLJANJE DJEČJIM VRTIĆEM – UPRAVNO VIJEĆE

Dječjim vrtićem upravlja Upravno vijeće.

Upravno vijeće ima pet članova:

-tri člana Upravnog vijeća imenuje Osnivač iz reda javnih djelatnika,

-jednog člana Upravnog vijeća biraju roditelji djece korisnika usluga Dječjeg vrtića,

-jedan član Upravnog vijeća bira se iz reda odgojitelja i stručnih suradnika Dječjeg vrtića.

Mandat članova Upravnog vijeća traje četiri godine.

Članove Upravnog vijeća - predstavnike Osnivača imenuje Osnivač na način propisan ovim Statutom i Odlukom o osnivanju dječjeg vrtića, a sukladno Zakonu o predškolskom odgoju i naobrazbi.

Člana Upravnog vijeća – predstavnika roditelja djece korisnika usluga Dječjeg vrtića biraju roditelji na sastanku koji u tu svrhu saziva predsjednik Upravnog vijeća ili osoba koju on ovlasti.

Svaki roditelj može predlagati ili biti predložen za člana Upravnog vijeća.

Glasovanje se obavlja javno dizanjem ruku.

Za člana Upravnog vijeća izabran je onaj kandidat koji dobije najveći broj glasova nazočnih roditelja.

Izbori su pravovaljani ako je sastanku nazočno najmanje 10% roditelja.

Zapisnik o provedenom izboru člana Upravnog vijeća – predstavnika roditelja djece korisnika usluga Vrtića dostavlja se Upravnom vijeću.

Odgojitelji i stručni suradnici biraju jednog člana Upravnog vijeća na sjednici Odgojiteljskog vijeća tajnim glasovanjem.

Za provedbu izbora na sjednici mora biti nazočan natpolovični broj Odgojiteljskog vijeća.

Svaki član Odgojiteljskog vijeća može predlagati ili biti predložen za člana Upravnog vijeća.

Glasovanje radi utvrđivanja liste kandidata obavlja se javno, dizanjem ruku.

Kao kandidat za člana Upravnog vijeća, utvrđen je svaki odgojitelj ili stručni suradnik za kojeg se izjasni natpolovična većina nazočnih članova Odgojiteljskog vijeća.

Predsjednik Upravnog vijeća je Višnja Mikuš-Krešić, dipl. iur.

Poziv i dnevni red Upravnog vijeća

Zaključki upravnog vijeća

Odluke Upavnog vijeća